L'atentáu de La Rambla de Barcelona de 2017 ye un ataque terrorista que se produxo'l 17 d'agostu de 2017 nel paséu de La Rambla de Barcelona (Cataluña). Foi un atropellamientu con una furgoneta que percorrió 600 metros na zona central de les Rambles de Barcelona dende la cai Bon Sucesu hasta'l mural de Miró frente al Mercáu de la Boquería. Hores dempués, Estáu Islámicu reivindicó l'atentáu per aciu de l'axencia de noticies Amaq. Confirmáronse 13 muertos y un centenar de firíos, 15 d'ellos graves. Hai dos persones deteníes, una en Ripoll y otra n'Alcanar, y la policía sigue buscando al conductor de la furgoneta. Unu de los deteníos ye de Melilla y otru tien nacionalidá marroquina. Según los Mossos d'Esquadra, taría rellacionáu con una esplosión que causó l'esbarrumbamientu d'una casa n'Alcanar el día 16.